  ناٽنگهم ( ويب ڊيسڪ ) آءِ  سي سي ورلڊ ڪپ ڪرڪيٽ ٽورنامنٽ جي ڇهين ميچ پاڪستان انگلينڊ خلاف  ٽاس کٽي پهريان بيٽنگ جو فيصلو ڪيو آهي. ناٽنگهم جي ٽرينٽ برج جي ميدان تي پاڪستان ٽاس کٽڻ کانپوءِ انگلينڊ خلاف پهريان بيٽنگ ڪرڻ جو فيصلو ڪيو آهي. پاڪستان انگلينڊ خلاف جيڪا ٽيم ۾ تبديليون ڪيون آهن ۽ حارث سهيل ۽ عماد جي جاءِ تي شعيب ملڪ ۽ آصف کي ٽيم ۾ شامل ڪيو ويو آهي. اڄوڪي ميچ لاءِ انگلش ۾ به هڪ تبديلي ڪئي وئي ۽ فاسٽ بالر ليئم پلنڪٽ جي جاءِ تي مارڪ ووڊ کي ٽيم ۾ شامل ڪيو ويو آهي. ميچ لاءِ پاڪستاني ٽيم ۾ فخر زمان، امام الحق، بابر اعظم، شعيب ملڪ، محمد حفيظ، سرفراز احمد ( ڪپتان/ وڪيٽ ڪيپر) ، آصف علي، شاداب خان، حسن علي، وهاب رياض ۽ محمد عامر شامل آهن. انگلش ٽيم، جيسن راءِ، جوني بيئرسٽو، جوئي روٽ، آئن مورگن ( ڪپتان ) بين اسٽوڪس، جوز بٽلر ( وڪيٽ ڪيپر )، معين علي، ڪرس ووڪس، جوفرا آرچر، عادل رشيد، مارڪ ووڊ تي ٻڌل آهي.